Касьцёл Найсьвяцейшай Тройцы і кляштар дамініканаў (Валеўка)

**Касьцёл Найсьвяцейшай Тройцы і кляштар дамініканаў** — помнік архітэктуры XVII стагодзьдзя ў Валеўцы. Знаходзіцца ва ўсходняй частцы колішняга мястэчка, на Наваградзкай вуліцы. У 1830-я гады ўлады Расейскай імпэрыі гвалтоўна ліквідавалі кляштар і перарабілі касьцёл пад царкву Маскоўскага патрыярхату. Твор традыцыйнай беларускай драўлянай архітэктуры. Аб’ект Дзяржаўнага сьпісу гістарычна-культурных каштоўнасьцяў Беларусі.

Комплекс складаўся з драўляных касьцёла і кляштарнага корпусу. У наш час у будынку касьцёла дзее **царква Сьвятых Апосталаў Пятра і Паўла** Беларускага экзархату Маскоўскага патрыярхату.

## Гісторыя

### Вялікае Княства Літоўскае
У 1685 годзе з фундацыі ваяводы берасьцейскага Стэфана Курча ў Валеўцы збудавалі драўляныя касьцёл і кляштар дамініканаў.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Валеўка апынулася ў складзе Расейскай імпэрыі, касьцёл і кляштар працягвалі дзеяць. Аднак па здушэньні вызвольнага паўстаньня 1830—1831 гадоў расейскія ўлады ліквідавалі кляштар, гвалтоўна адабралі касьцёл у каталікоў і ў 1840-я гады перабудавалі яго пад царкву Ўрадавага сыноду Расейскай імпэрыі (Маскоўскай царквы). У 1870-я гады на дахам былога касьцёла паставілі невялікі купал.

### Найноўшы час
У 1930-я гады да асноўнага аб’ёму прыбудавалі званіцу.

## Архітэктура
Помнік традыцыйнай беларускай драўлянай архітэктуры з рысамі сталю барока. Аснову складае прастакутны зруб, які пераходзіць у 5-гранную апсыду з бакавымі квадратнымі рызьніцамі. Галоўны фасад выходзіць за межы асноўнага аб’ёму і фармуецца бакавымі квадратнымі клецямі (ніжні ярус белых вежаў, верхнія зьнялі ў 1840-я гады), якія вылучаюць у цэнтры паглыбленую нішу і трыкутны франтон з заломам. Аб’ёмы будынка аб’ядноўваюцца пры дапамозе кутніх трыкутных застрэшкаў агульным 2-схільным дахам з вальмамі над апсыдай і шырокімі прафіляванымі карнізамі. У 1870-я гады ў цэнтры гонтавага даху паставілі купал на 8-гранным барабане, да галоўнага фасаду ў 1930-я гады дабудавалі 3-ярусную чацьверыковую званіцу, завершаную невялікім шатром з купалам. Вэртыкальна зашаляваныя фасады праразаюцца лучковымі аконнымі праёмамі і ўмацоўваюцца брускамі-сьцяжкамі ў прасьценках.

Усярэдзіне апсыда адмяжоўваецца ад перакрытай роўнай стольлю малітоўнай залі мэталічнай агароджай і драўляным 2-ярусным пазалочаным іканастасам.

## Галерэя
### Гістарычныя здымкі

Valeŭka, Daminikanski. Валеўка, Дамініканскі (1900).jpg|каля 1900 г.
Valeŭka, Daminikanski. Валеўка, Дамініканскі (1901-15).jpg|да 1916 г.
Valeŭka, Daminikanski. Валеўка, Дамініканскі (A. Visłocki, 15.07.1923).jpg|А. Віслоцкі, 15 ліпеня 1923 г.
Valeŭka, Daminikanski. Валеўка, Дамініканскі (J. Bułhak, 1925).jpg|Я. Булгак, 1925 г.


### Сучасныя здымкі

Валеўка, Сьвята-Петрапаўлаўская царква 2.jpg|Агульны выгляд
В. Валеўка - Сьвята-Петрапаўлаўская царква DSC08019.JPG|Галоўны фасад
В. Валеўка - Сьвята-Петрапаўлаўская царква DSC08023.JPG|Бакавы фасад
В. Валеўка - Сьвята-Петрапаўлаўская царква DSC08025.JPG|З боку апсыды


## У мастацтве
Уладзімер Караткевіч упамінае вёску ў «Зямлі пад белымі крыламі»:

## Заўвагі

## Крыніцы

## Літаратура
* 

## Вонкавыя спасылкі

* 

Валеўка
Валеўка
Катэгорыя:Валеўка